open-index/open-wikipedia-markdown huggingface dataset:
Šimon Való

Mons., ThDr. **Šimon Való** (; * 2. október 1846, Veľká Lehota† 12. apríl 1923, Bratislava) bol uhorský rímskokatolícky kňaz, doktor teológie, člen bratislavskej kapituly, pápežský tajný komorník. Člen oddelenia literatúry a vedy spoločnosti svätého Štefana, autor viacerých básní a odborných kníh.

## Život
Narodil sa vo Veľkej Lehote pri Novej Bani. Gymnázium navštevoval v Leviciach a Ostrihome a následne vyštudoval katolícku teológiu v Budapešti, kde bol 31. júla 1871 vysvätený za kňaza. Po vysviacke bol kaplánom v Mojmírovciach a v Budapešti v Józsefvárosi. V roku 1874 bol študijným prefektom Ústredia študentského dozoru a vyučujúcim náboženstva na univerzite v budapeštianskom kňazskom seminári, kde od roku 1876 ako doktor prednášal katolícku teológiu. V roku 1883 po založení svätoštefanskej vedeckej a literárnej spoločnosti ho zvolili za vedúceho vedeckého literárneho oddelenia. Pápež Lev XIII. vymenoval za komorníka a pravotára  Apoštolskej Stolice. V roku 1892 ho budapeštiansky arcibiskup vymenoval za prokurátora. 3. októbra 1889 bol vymenovaný za člena bratislavskej kapituly. Bol členom Nábožného združenia saleziánskych spolupracovníkov (tretí rád saleziánov), ktorý založil v roku 1876 taliansky kňaz Ján Bosco. Zaslúžil sa o postavenie Kostola svätej Alžbety v Bratislave (tzv. Modrý kostolík). Je pochovaný na Ondrejskom cintoríne v Bratislave. 

## Dielo
Valóvo najväčšie dejepisné dielo bol životopis Jána Huňadyho. V almanachu *Koszorú* (slov. *Veniec*) uverejnil od roku 1865 viacero básní, kritických článkov a poviedok. Za svoju dizertačnú prácu z oblasti histórie práva získal dve ocenenia. Je autorom viacerých hesiel uvedených v *[[A Pallas nagy lexikona|Pallas Nagy Lexikona]]*. Jeho príležitostné práce, recenzie kníh, kázne a podobne sa objavili aj v cirkevných periodikách a časopisoch.

## Referencie

## Ďalšia literatúra
* 

Kategória:Osobnosti z Veľkej Lehoty
Kategória:Uhorskí rímskokatolícki kňazi
Kategória:Uhorskí spisovatelia
Kategória:Uhorskí básnici
Kategória:Uhorskí pedagógovia
Habermayerov palác

**Habermayerov palác** je neskorobarokový palác (meštiansky dom) na Panenskej ulici č. 15 v Bratislave v Starom Meste. Budova pochádza z konca 17. storočia.

## Referencie

Kategória:Paláce v Bratislave
Kategória:Barokové stavby na Slovensku
Georgievitsov palác

right|thumb|Georgievitsov palác

**Georgievitsov palác** je palác na Panenskej ulici č. 11 v Bratislave v Starom Meste.

Kedysi jeho adresa bola Bél Mátyás utca 7, teda ulica Mateja Bela. Palác mal na zvýšenej terase na nádvorí záhradu upravenú ako park. Vestibul a reprezentačné priestory sú ozdobené štukami v novobarokovom slohu. Bol postavený podľa projektu architekta Ignáca Feiglera ml.

## Pozri aj
* Pomník Oľgy Trebitschovej

## Externé odkazy
* Georgievitsov palác na Panenskej ulici

Kategória:Paláce v Bratislave
Kategória:Novobarokové stavby na Slovensku
Óbuda (mestská štvrť)

right|thumb|Radnica Starého Budína

**Óbuda** alebo **Starý Budín** () je časť obvodu Budapešť III. Zodpovedá hlavnej časti historického samostatného mestečka rovnakého mena, ktorého zlúčením s Budínom a Pešťou v roku 1873 vznikla Budapešť.

Ostrov neďaleko tejto mestskej časti je známy ako miesto, kde sa usporadúva hudobný festival Sziget.

Centrum Óbudy tvorí Fő tér (Hlavné námestie), ktoré je prepojené s malým námestím so súsoším ľudí čakajúcich na koniec dažďa.

Kategória:Budapešť
Sony Mobile Communications

thumb|Sony Ericsson K750i

**Sony Mobile Communications AB** (transkripcia:*Soní mobairu komjunikéšonzu kabušiki gaiša*), do roku 2011 **Sony Ericsson Mobile Communications AB**, je významný svetový producent mobilných telefónov. Firma vznikla v roku 2001 spojením odlúčených divízii mobilných telefónov japonského Sony a švédskeho Telefonaktiebolaget LM Ericssonu. Obe firmy fungovali ďalej, len telefónne prístroje vyrábali pod firmou Sony Ericsson, v ktorom majú obe spoločnosti 50% podiel. Na konci roku 2011 sa spoločnosť rozpadla a ostala iba spoločnosť *Sony*.


Kategória:Výrobcovia mobilných telefónov
Kategória:Podniky v Japonsku
Dolné Krškany

**Dolné Krškany** () sú mestská časť Nitry. Ich rozloha je 11,1 km² a žije tu 2064  obyvateľov. Súčasťou Nitry sú od roku 1974. 

## Poloha
Nachádzajú sa v južnej časti Nitry, ako druhé v poradí v smere na Nové Zámky. Na okraji, v nadmorskej výške 200 m.n.m sa nachádza chatovo-vinárska oblasť Bita. Cez Dolné Krškany preteká rieka Nitra a aj rieka Malá Nitra. Najväčšou stavebnou pamiatkou je barokovo-klasicistický kostol svätého Ondreja, ktorý bol dokončený v roku 1788.

## História
V rímskej dobe toto územie obýval germánsky kmeň Kvádov. Prvá písomná zmienka o Dolných Krškanoch pochádza z roku 1240, kedy boli v rukách kráľovnej. Jednou z jej častí bola dnes už zaniknutá dedinka *Dvorčany*, ktorá vznikla v 12.storočí. V roku 1585 boli úplne vyplienené Turkami. Dolné Krškany boli dlho súčasťou obce Kereskyn spolu s obcou Horné Krškany. Neskôr spolu so zemianskou osadou Mikov Dvor niesla názov Malé Krškany. V roku 1928 sa tu strieľalo do demonštrantov. V roku 1934 bol na rieke Malá Nitra postavený Pullmanov vodný mlyn. V decembri 1948 tu založili jedno z prvých poľnohospodárskych družstiev na Slovensku. Na rieke Nitra bolo v roku 1950 postavené Vodné dielo Dolné Krškany z dôvodu protipovodňovej ochrany a zásobovania úžitkovou vodou. V dolnom lese sa kedysi nachádzala upravovňa pitnej vody, ktorú v deväťdesiatich rokoch kvôli hygiene zatvorili. V posledných desaťročiach si v Krškanoch našli sídlo viaceré firmy, ktoré dodali mestskej časti veľký význam, pretože daňové príjmy z podnikania týchto firiem tvoria podstatnú časť rozpočtu mesta. Sídlia tu podniky ako Plastika, SEBN (bývalý Volkswagen), Nitrianske strojárne, Tukový priemysel Nitra a mnohé iné. Do roku 1995 tu boli  Veľkosklady potravín a zeleniny. Nachádza sa tu tiež Výskumný ústav spracovania a aplikácie plastických látok (VÚSAPL). Napriek tomu prevláda obytná funkcia tejto mestskej časti. Obytnú zónu tvoria rodinné domy, ktoré sú postupne modernizované a hromadne pribúdajú luxusné vily nových obyvateľov. Na okraji mestskej časti je čistička odpadových vôd slúžiaca pre celé mesto, v roku 2007 bola rozšírená vďaka podpore z Európskej únie. V mestskej časti sa pravidelne konávajú burzy drobných chovateľov s medzinárodnou účasťou. 

## Doprava
Premávajú tu 4 linky MHD Nitra: 12, 14, 22 a 23. Cez Dolné Krškany prechádza železničná trať Nové Zámky – Prievidza, pri ktorej sa nachádza aj železničná zastávka.

## Občianska vybavenosť
Nachádza sa tu základná aj materská škola, supermarket,  kostol svätého Ondreja, multifunkčné aj futbalové ihrisko. Na futbalovom ihrisku hráva svoje domáce zápasy družstvo ŠK Nitra-Dolné Krškany, ktoré momentálne pôsobí v VII. lige v Oblastnom futbalovom zväze Nitra.

## Galéria

Image:hradza.jpg|Vodné dielo
Image:uzemie.JPG|Háj
Image:vodne dielo.jpg|Vodné dielo


## Referencie


Kategória:Mestské časti Nitry
Mountmellick

thumb|right|300px|Vstup do mesta z juhu
**Mountmellick** (ír. *Móinteach Mílic*) je mesto v centrálnej časti Írska, v grófstve Laois. Žije tu 4 137 obyvateľov (2006).

Mesto leží v severnej časti grófstva, na rieke Owenass, ktorá sa severne od mesta vlieva do Barrow,  na severovýchod prechádza hranica grófstva Offaly. Nachádza sa na križovatke cesty II. triedy N80 s regionálnymi cestami R422 a R423. Portlaoise leží  na juh, Portarlington  na severovýchod, Mountrath  na juhozápad a Tullamore  na severozápad.

Pred tzv. Veľkým írskym hladomorov v polovici 19. storočia bolo mesto významným priemyselným centrom, známym ako *Malý Manchester*. Miestna výšivkáreň (známa ako Mountmellick Lace) bola veľmi populárna v 19. storočí a produkovala mnohé vzorky, ktoré sa dodnes zachovali v miestnom múzeu. V meste žilo pred obdobím veľkého hladomoru až približne 8 000 obyvateľov a malo početnú kvakerskú populáciu, ktorá tu stále žije. Mountmellick je tiež známy svojim vianočným stromčekom, ktorý je najväčším celoročne stojacim vianočným stromčekom v Európe a druhým najväčším na svete. Ide o kovovú štruktúru, nie reálny strom.

## Externé odkazy
*Oficiálna stránka mesta 

Kategória:Mestá v grófstve Laois
Mountrath

**Mountrath** (ír. *Maighean Rátha*) je mesto v centrálnej časti Írska, v grófstve Laois. Žije tu 1 435 obyvateľov (2006).

Mestečko leží v centrálnej časti grófstva na rovnomennej rieke, presne na polceste medzi Dublinom a Limerickom (do oboch miest je to ). Je lokalizované na križovatke cesty I. triedy N7 s regionálnymi cestami R423, R430 a R440. Portlaoise sa nachádza  na VSV, Abbeyleix  na juhovýchod, Borris in Ossory  na juhozápad, Mountmellick  na severovýchod a Birr  na ZSZ.

Na začiatku 17. storočia sa Mountrath s okolím dostal do vlastníctva sira Charlesa Cootea, v roku 1628 dostalo výsadu usporadúvať jarmok dvakrát do týždňa. V r. 1831 tu stálo 429 budov, vrátane zlievárne. V r. 1795 sa začala výstavba miestneho kostola a 18. apríla 1809 tu bol zriadený konvent sv. Brigity. V blízkosti mesta, smerom na Portlaoise, stoja pozostatky starého javora zvaného *St. Finton's Well*, ktorý rastie na mieste pôvodnej studne. Po jej zasypaní začala voda vyvierať z kmeňa stromu, čo miestni považovali za zázrak a pre šťastie do nej hádzali mince, čo napokon viedlo k zahubeniu stromu.

Južne a východne od mesta vedie železničná trať Dublin - Cork, miestna železničná stanica bola otvorená v r. 1848, pre nákladnú dopravu uzavretá v r. 1975 a následne v r. 1976 aj pre osobnú dopravu.

## Iné projekty

Kategória:Mestá v grófstve Laois
Mountrath (rieka)

**Mountrath** (angl. *Mountrath River* alebo aj *Whitehorse*) je rieka v centrálnej časti Írska, tečie na území grófstva Laois. Je to ľavostranný prítok Nore a meria .

Pramení v pohorí Slieve Bloom Mountains na juhovýchodnom svahu vrchu Barna () v nadmorskej výške cca  Od prameňa tečie na juh, následne vytvára výrazný oblúk prehnutý na východ a výraznejšie meandruje. Pri osade Roundwood sa stáča na juhovýchod, rozširuje svoje koryto a zľava priberá významný prítok z južného svahu Conlawn Hill (). Potom mení smer toku na juh, preteká mestom Mountrath, v lokalite Forgeland sa stáča k ústiu na juhozápad a juhovýchodne od centra obce Castletown ústi do rieky Nore.

Kategória:Rieky v Írsku
Kategória:Povodie Barrow
Crumlin

**Crumlin** môže byť:

*sídlo:
**v Írsku, v grófstve Dublin City, pozri Crumlin (grófstvo Dublin City)
**v Írsku, v grófstve Mayo, pozri Crumlin (grófstvo Mayo)
**v Írsku, v grófstve Monaghan, pozri Crumlin (grófstvo Monaghan)
**v Severnom Írsku, v grófstve Antrim, pozri Crumlin (grófstvo Antrim)
**vo Walese, v grófstve Monmouthshire, pozri Crumlin (Caerphilly)

*štvrť v severnom Belfaste (Severné Írsko), pozri Crumlin (Belfast)
*meteorit, ktorý spadol v r. 1902 v Severnom Írsku, pozri Crumlin (meteorit)
Dundrum

**Dundrum** môže byť:

*v Írsku:
**sídlo v grófstve Dún Laoghaire-Rathdown, pozri Dundrum (grófstvo Dún Laoghaire-Rathdown)
**sídlo v grófstve South Tipperary, pozri Dundrum (grófstvo South Tipperary)
**botanická záhrada, pozri Dundrum Plantarum
**meteorit, ktorý dopadol v r. 1865 v Munsteri, pozri Dundrum (meteorit)

*v Severnom Írsku:
**sídlo v grófstve Armagh, pozri Dundrum (grófstvo Armagh)
**sídlo v grófstve Down, pozri Dundrum (grófstvo Down)
**záliv, pozri Dundrum Bay
**zámok, pozri Dundrum Castle
Kilmainham

**Kilmainham** môže byť v Írsku:

*sídlo v grófstve Dublin City, pozri Kilmainham (grófstvo Dublin City)
*sídlo v grófstve Westmeath, pozri Kilmainham (grófstvo Westmeath)
*múzeum, bývalá väznica v Dubline, pozri Kilmainham Gaol
*rieka, pozri Kilmainham (rieka)
Blackrock

**Blackrock** môže byť:

*austrálska divadelná hra, pozri Blackrock (divadelná hra)
*austrálsky film z roku 1997, pozri Blackrock (film)
*fiktívna komiksová postava, pozri Blackrock (komiks)

*sídlo:
**v Írsku, v grófstve Cork, pozri Blackrock (grófstvo Cork)
**v Írsku, v grófstve Dún Laoghaire-Rathdown, pozri Blackrock (grófstvo Dún Laoghaire-Rathdown)
**v Írsku, v grófstve Louth, pozri Blackrock (grófstvo Louth)
**vo Walese, v grófstve Monmouthshire, pozri Blackrock (Wales)
**v USA, v New Yorku, pozri Blackrock (Buffalo)
Kilnamanagh

**Kilnamanagh** môže byť v Írsku:

*sídlo v grófstve South Dublin, pozri Kilnamanagh (grófstvo South Dublin)
*sídlo v grófstve Wexford, pozri Kilnamanagh (grófstvo Wexford)
*historická správna jednotka v dnešnom grófstve Tipperary, pozri Kilnamanagh (barónstvo)
Drumcondra

**Drumcondra** môže byť:

*mestská štvrť Dublin v Írsku, pozri Drumcondra (grófstvo Dublin City)
*sídlo v Írsku, v grófstve Cavan, pozri Drumcondra (grófstvo Cavan)
*sídlo v Írsku, v grófstve Meath, pozri Drumcondra (grófstvo Meath)
*sídlo v Austrálii, vo Viktórii, pozri Drumcondra (Viktória)
Willbrook

**Willbrook** môže byť:

*sídlo v Írsku, v grófstve Clare, pozri Willbrook (grófstvo Clare)
*sídlo v Írsku, v grófstve South Dublin, pozri Willbrook (grófstvo South Dublin)
Edmondstown

**Edmondstown** môže byť sídlo v Írsku:

*v grófstve Roscommon, pozri Edmondstown (grófstvo Roscommon)
*v grófstve South Dublin, pozri Edmondstown (grófstvo South Dublin)
*v grófstve Westmeath, pozri Edmondstown (grófstvo Westmeath)
Paluďaiho palác (Hlavné námestie)

thumb|Paluďaiho palác na Hlavnom námestí

**Paluďaiho palác** (staršie *Palugyayov palác*) je dom na rohu Hlavného námestia a Zelenej ulice v Starom Meste v Bratislave. V Bratislave sa nachádza ešte ďalší palác s rovnakým menom Paluďaiho palác (Pražská).

## Charakteristika
Palác má od roku 1880 neobarokovú podobu, ktorá je založená na tradícii francúzskeho baroka. Postavený bol pre Františka Paluďaia, významného obchodníka s vínom.

Kategória:Paláce v Bratislave
Neoterici

**Neoterici**, singulár **neoterik** (z gréckeho νεωτερικοι) alebo **neoterická škola básnikov** bol avantgardný smer v literatúre počas antiky. Označuje ako **mladorímska škola** (*poetae novi*) a v rímskom prostredí sa presadzuje počas 1. storočia pred Kr; názov pochádza od Cicera a bol myslený ironicky.

Neoterická poézia znamenala významný posun od tradičných básnických tém aj foriem, ktoré predstavoval predovšetkým Homér a jeho epika. Vzletné, rozsiahle eposy s mytologickými námetmi nahradili noví básnici menšími útvarmi osobného rozmeru. Na jednej strane sa tým priblížili bežnému životu a bežnému jednotlivcovi, na strane druhej sa ale pokúšali dosiahnuť v kratších básnických útvaroch metrickú a formálnu dokonalosť, a to viedlo nutne k vnútornej zložitosti ich tvorby. Niektoré básne, hoci krátke, tak vyžadovali komentár, aby im bolo možné porozumieť.

Vznik mladorímskej poézie v Ríme súvisel s problémamy v republike a kritikou gréckych klasikov a domácej tradicíe. Rovnako ako helenistickí hegemóni, rímski diktátori, triumvirovia a neskôr cisári neboli ochotní počúvať kritiku namierenú voči svojej osobe. Pokiaľ sa básnici chceli vyhnúť nepriateľstvu mocných a prípadných následkov, museli očistiť svoje verše od všetkého, čo by mohlo mať politický podtón.

Boli predstaviteľmi rímskej aristokracie, ktorá sa až do tejto doby zaujímala o literatúru minimálne a dávala prednosť kariére v politike alebo armáde. Odmietnutie *negotia* (verejnej kariéry) na úkor *otia* (doslova záhaľka, voľný čas, teda život vyplnený inak ako verejnou činnosťou) vyplývalo z nepokojných pomerov v republike, kde tradične vládnúca aristokracia bola nahrádzaná niekoľkými jednotlivcami a kde sa akákoľvek politická angažovanosť v neistom boji viacerých strán stávala nebezpečnou. Odchod z politickej scény a jej nahradenie básnictvom bol spôsob, ako vyjadriť nesúhlas s pomermi.

Najvýznamnejší predstavitelia mladorímskej školy sú:

* Gaius Valerius Catullus (jedine jeho poézia sa zachovala do súčasnosti)
* Gaius Helvius Cinna
* Publius Valerius Cato
* Marcus Furius Bibaculus
* Quintus Cornificius
* Publius Terentius Varro Atacinus
* Gaius Licinius Calvus (najobľúbenejší básnik z neoterikov)

## Referencie


## Literatúra
* 

Kategória:Literárne hnutia
Kategória:Antickí básnici
Kategória:Helenizmus
Provensalská zmes

thumb|Provensalské korenie
**Provensalská zmes** alebo **provensalské korenie** je druh zmesi sušených bylín, ktoré sa používajú ako korenie. Názov je odvodený z oblasti Provensalsko v južnom Francúzsku, kde sa tieto byliny často vyskytujú. Má výraznú chuť.

Provensalská zmes obvykle obsahuje rozmarín, bazalku a tymian, niekedy tiež majoránku, oregano či saturejku. Používa sa na ochutenie dusenej zeleniny, grilovaného mäsa (kuracieho, králičieho, jahňacieho a baranieho), rýb atď.

Kategória:Koreniny
Kategória:Francúzska kuchyňa
Medzinárodná agentúra pre atómovú energiu

right|thumb|Vlajka IAEA
**Medzinárodná agentúra pre atómovú energiu**, skratka **MAAE** (angl. *International Atomic Energy Agency*, **IAEA**) je medzinárodná organizácia, patriaca do štruktúr OSN, ktorá dohliada a ustanovuje pravidlá pre mierové využitie jadrovej energie. Je tiež orgánom zodpovedným za kontrolu dodržiavania Zmluvy o nešírení jadrových zbraní (NPT).

Založená bola 29. júla 1957 a v súčasnosti má 171 členských štátov.

Jej hlavné sídlo sa nachádza vo Viedni, regionálne kancelárie sú v Ženeve, New Yorku, Toronte a v Tokiu. 

## Orgány
Na čele MAAE stojí generálny riaditeľ, volený Radou guvernérov na štvorročné obnoviteľné obdobie. Generálnym riaditeľom agentúry bol od roku 1997 Egypťan Muhammad al-Barádaí, ktorý v tom istom roku 1997 vystriedal Švéda Hansa Blixa. V roku 2005 bola jemu a celej organizácii udelená Nobelova cena za mier. Generálnym riaditeľom medzi rokmi 2009-2019 bol Japonec Jukija Amano. 18. júla 2019 zomrel Amano počas výkonu funkcie, čo bolo ohlásené 22. júla 2019. Miesto generálneho riaditeľa od 3. decembra 2019 zastáva Rafael Mariano Grossi.

Hlavnými orgánmi MAAE sú *Generálna konferencia MAAE*, ktorá združuje všetky členské štáty a stretáva sa na riadnych zasadnutiach raz ročne (v septembri) a *Rada guvernérov MAAE* s 35 členmi, ktorá sa stretáva päťkrát do roka na riadnych zasadnutiach a je volená (okrem stálych členov) na obdobie dvoch rokov. Podľa potreby sa môžu uskutočniť aj mimoriadne zasadnutia Rady guvernérov MAAE.

### Generálny riaditeľ
#### Voľba generálneho riaditeľa
Súčasná forma voľby generálneho riaditeľa MAAE je upravená procedúrou, schválenou Radou guvernérov v roku 1997. Štáty môžu navrhovať kandidátov (ktorí nemusia byť štátnymi príslušníkmi daného štátu) a ich prihlášky následne adresovať na predsedajúceho Rady guvernérov. Rada guvernérov sa následne oboznámi s kandidátmi, môže si ich prizvať na otvorené rozhovory a vykonáva neformálne hlasovania na zistenie podpory, za účelom možného zaistenia konsenzu pri hlasovaní. Pokiaľ sa zdá, že konsenzus nebude dosiahnutý, prechádza sa ku voľbe. Na zvolenie kandidáta je potrebná dvojtretinová väčšina hlasov (23 z 35). Voľba pozostáva z dvoch fáz - fáza tajného hlasovania (*balloting stage*) a fáza vymenúvania (*appointment stage*). V každom kole hlasujú členské štáty Rady guvernérov iba za jedného kandidáta, po každom kole ten s najnižším počtom hlasov z boja vypadáva. Akonáhle je dosiahnutá dvojtretinová väčšina, postupuje sa ku druhej fáze. Pokiaľ ostanú dvaja kandidáti bez dosiahnutia 2/3 podpory, hlasuje sa princípom Áno/Nie/Zdržiavam sa pri každom z nich osobitne. Ak ani tak jeden z nich nezíska podporu, prebehne nová voľba.

V druhej fáze predseda Rady guvernérov navrhne kandidáta s podporou 2/3 vymenovať verejne - aklamáciou - alebo tajne. Vymenovanie musí byť následne schválené tiež Generálnou konferenciou MAAE.

### Zoznam generálnych riaditeľov

Ostatnými druhmi energie sa zaoberá Medzinárodná energetická agentúra.

## Referencie


## Iné projekty


Kategória:Medzinárodné organizácie
Kategória:Jadrová energia
Šalvia lekárska

**Šalvia lekárska** (lat. *Salvia officinalis*) je druh rastliny z rodu šalvia (*Salvia*) z čeľade hluchavkovité (*Lamiaceae*). Je to poloker, široko využívaný v medicíne aj v kuchyni.

## Opis
Šalvia lekárska je 3080 cm  vysoký poloker. Listy sú zelenkasté až striebristé a majú vajcovitý až kopijovitý tvar. Dĺžka listov Šalvie lekárskej je 5 až 10 cm.

## Liečivé účinky
Čaj zo šalviových listov sa pije pri kašli a pri poruchách trávenia (nadúvaní, hnačke). Tiež sa používa na zmiernenie nadmerného potenia (zvonka i zvnútra) – často býva súčasťou krémov proti poteniu nôh. Zvonku sa používa ako kloktadlo pri zápaloch horných dýchacích ciest alebo pri bolestiach zubov a paradentóze. 

Pri vnútornom použití majú mnohé pozitívne účinky na ľudské zdravie najmä vňať a listy. Často sú využívané pri žalúdočných a črevných problémoch, ako aj pri ťažkostiach so žlčníkom či nadúvaním. Popísaný je však aj pozitívny vplyv na krvný beh a nervovú sústavu. Šalvia lekárska má tiež protizápalové, antivirotické a antibakteriálne účinky. Navyše zabraňuje nadmernému poteniu, a to najmä v období puberty či klimaktéria. Vnútorné použitie je doporučované tiež pri nadmernej tvorbe materského mlieka a ženám vie pomôcť aj pri komplikáciách spojených s nepravidelnou menštruáciou.

Najčastejšie použitie Šalvie je pri varení mäsa, cestovín, omáčok a liečbu vysokého krvného tlaku.

## Príznaky
Nie je vhodné požívanie šalvie v období dojčenia, z dôvodu straty materského mlieka.

## Použitie v kuchyni
Sušené i čerstvé listy šalvie sa používajú ako korenina pri príprave mäsových pokrmov (napr. na pečené bravčové mäso). Dodáva jedlu intenzívnu horkastú chuť, preto sa odporúča používať s mierou (najmä čerstvú). Šalvia lekárska je vhodná tiež do rôznych plniek a omáčok.

## Referencie

## Iné projekty

lekárska
Kategória:Záhradné rastliny
Kategória:Trvalé rastliny
Kategória:Liečivé rastliny
Kategória:Koreniny
Kategória:Rastliny s fialovými kvetmi
MusyX

**MusyX** je technológia firmy Factor 5, ktorá umožňuje v reálnom čase prehrávať priestorové zvuky vo veľmi vysokej kvalite s využitím štandardu General MIDI. Táto technológia je všeobecne známa skôr pod pojmom *Dolby Surround*. Firma Dolby na technológií *MusyX* taktiež spolupracovala.

Technológia *MusyX* sa uplatnila prevažne v hernom priemysle, špeciálne na platformách spoločnosti Nintendo:
* Gamecube
* Nintendo 64
* Game Boy Advance
* Game Boy Color

## Referencie

## Externé odkazy
* Úvod do technológie na stránkach Factor 5  

Kategória:Hudobný softvér
Kategória:Nintendo
Étienne Lenoir

**Jean-Joseph Étienne Lenoir** (* 12. január 1822, Mussy-la-Ville, Luxembursko, po roku 1839 Belgicko – † 4. august 1900, La Varenne pri Paríži, Francúzsko) bol francúzsky vynálezca a obchodník belgického pôvodu. Počas svojho života podal na patentovanie 80 vynálezov, z ktorých najznámejším je prvý úspešný stacionárny plynový spaľovací motor.

Lenoir začiatkom 50. rokov 19. storočia emigroval do Francúzska a usídlil sa v Paríži. Prvý motor na svietiplyn vyvíjal v priebehu roka 1859, patent na neho získal 10. novembra toho roku. 23. januára 1860 ho predstavil asi dvadsaťčlennému obecenstvu. V tom istom roku sa začal zaoberať stavbou vozidla s týmto motorom, vozidlo malo zásobu stlačeného plynu v nádrži. O tri roky neskôr vykonal Lenoir s týmto vozidlom prvú jazdu na trase Paríž-Joinville-le-Pont a späť. Trasu s dĺžkou 18 kilometrov zvládlo jeho vozidlo údajne za tri hodiny.  

V roku 1866 postavil Lenoir loď poháňanú plynovým motorom. Celkovo vyrobil cez 400 exemplárov tohto motora. Plány k motoru predal okrem iného aj nemeckému vynálezcovi Nikolausovi Ottovi, ktorý jeho pôvodný dvojtaktný motor najprv vylepšoval a ním inšpirovaný, neskôr vyrobil aj prvý štvortaktný spaľovací motor.

Lenoir bol rytierom Radu čestnej légie (*Chevalier de la Légion d’Honneur*) a získal francúzske štátne občianstvo.

## Iné projekty
 

## Externé odkazy
* [Revue de la Société d'Entraide des Membres de la Légion d'Honneur, Nr. 107, Mai 1990, S. 16-18: ''Biographie Jean-Joseph Étienne Lenoir (1822-1900)](http://andre.j.balout.free.fr/charente(16)_pdf/jean_joseph_etienne_lenoir001.pdf) 
* Musée des Arts et Métiers: ''Carnet Lenoir'' 
* Engine Maturity, Efficiency, and Potential Improvements, Seite 7-8 
* machine-history.com: ''Hippomobile'' 

Kategória:Francúzski vynálezcovia
Kategória:Belgickí vynálezcovia
Čákiho palác (Štúrova)

right|thumb|Čákiho palác na Štúrovej ulici

**Čákiho palác** (staršie **Csákyho palác**) je národná kultúrna pamiatka Slovenekej republiky pod číslom 101-639/0 a bývalý grófsky mestský palác na Štúrovej ulici číslo 16, v mestskej časti Staré Mesto v Bratislave.

## Charakteristika
Čákiho palác si nechal postaviť gróf Vidor Csáky (Čáki), ktorý žil väčšinou na Spiši, vo Viedni alebo v Budapešti. Projekt vypracoval viedenský architekt Heinrich Adam a palác postavil stavebný podnikateľ Ludwig Eremit. Reprezentatívne priestory a byt rodiny grófa boli na druhom poschodí. Na priečelí je balkón s kovaným zábradlím a dvoma stĺpmi, medzi nimi segmentový štít, v ktorom je znak manželov pod grófskou korunou. Vľavo je znak rodiny Čákiovcov, vedľa znak manželky Čákiho, Anny z grófskej rodiny Normann-Ehrenfels.

V čase vzniku mal palác už vodovod, plyn, elektrinu a ústredné kúrenie. Na hlavnom podlaží boli sály prepojené pomocou zasúvacích dverí, hala medzi nimi, ktorá nemá okná, bola osvetlená cez strechu zo skla s maľovanými sklenými tabuľami. Na schodišti a v reprezentačných miestnostiach boli štuky. Nábytok ani umelecké diela neostali zachované, iba časť z výzdoby ostala zachovaná po druhej svetovej vojne, no neskôr sa budova používala ako sídlo polikliniky, pričom sa necitlivo zasiahlo do interiérov.

## Externé odkazy
* Grófsky palác býval klenotom v ulici

Kategória:Paláce v Bratislave
Kategória:Kultúrne pamiatky v Bratislave
Spínač

100px|thumb|Značka spínača
**Spínač** alebo **vypínač** je mechanická, mechanicko-elektrická, alebo elektronická súčiastka, slúžiaca na spojenie a rozpojenie (prepnutie) okruhu. Princíp je rovnaký - úlohou spínača (prepínača) je zopnúť (prepnúť, prerušiť) tok média vstupnej vetvy do výstupnej vetvy (vetiev). Najobvyklejšou aplikáciou je spínanie a rozpínanie elektrického okruhu, existujú aj spínače hydraulické, tlakovzdušné a pod. 

V elektronike sa na spínanie používa mechanické relé, v polovodičovej elektronike sa na spínanie používa polovodičový prvok napr. tyristor, resp. tranzistor. Existujú aj netradičné konštrukcie spínačov napr. ortuťové (kontakty spína guľôčka ortute), spínače spínané magnetickým poľom (jazýčkové relé) a pod.

Špeciálnymi druhmi spínača sú prepínače a tlačidlá. Tlačidlo je spínač ovládaný tlakom prsta, obvykle nearetovaný, čiže zopnutie kontaktov skončí uvoľnením tlaku prsta.

## Prepínač
100px|thumb|Značka prepínača
Špeciálnym druhom vypínača je prepínač. Prepínač je kombinácia viacerých spínačov, pričom (podľa konštrukcie) mechanická poloha prepínača spína a rozpína viacero vypínačov a ich kombinácií. Prepínače môžu byť viacstupňové (spínajú viacero nezávislých okruhov naraz) a viacpolohové (každá poloha znamená inú kombináciu zopnutých kontaktov). Spínaných kontaktov môže byť až niekoľko desiatok.

Prepínače sa používajú napr. na ovládanie osvetlenia schodísk, kde je jeden obvod ovládaný dvoma prepínačmi z dvoch rôznych miest.

**Príklad zapojenia prepínačov**
A,B = nezávislé dvojcestné prepínače
1,2 = prívod elektrickej energie, červená farba reprezentuje aktívny vodič (pod prúdom)
Žiarovku je možné zapnúť a vypnúť nezávisle z dvoch rôznych miest (A a B).

### Krížový prepínač
100px|thumb|Značka krížového prepínača
Špeciálnym druhom prepínača je krížový prepínač. Používa sa striedavé prepínanie dvoch vstupov na dva výstupy. V praxi ho môžeme použiť na ovládanie osvetlenia schodísk s najmenej troma ovládacími miestami.

**Príklad zapojenia prepínačov**
A,C = nezávislé dvojcestné prepínače
B = nezávislý dvojcestný krížový prepínač
1,2 = prívod elektrickej energie, červená farba reprezentuje aktívny vodič (pod prúdom)
Žiarovku je možné zapnúť a vypnúť nezávisle z troch rôznych miest (A,B a C).

## Pozri aj
* Tlačidlo
* Relé
* Stýkač
* Istič

## Iné projekty

Kategória:Elektrotechnika
Kategória:Elektrické prístroje
Joseph-Armand Bombardier

náhľad|Bombardier B-12, dvanásťmiestny „snežný autobus“ s drevenou karosériou
**Joseph-Armand Bombardier** (* 16. apríl 1907, Valcourt, Kanada – † 18. február 1964, Sherbrooke) bol kanadský vynálezca, konštruktér a zakladateľ firmy Bombardier. 

## Životopis
Narodil sa vo veľkej prosperujúcej farmárskej a obchodníckej rodine v malom meste Valcourt, blízko mesta Sherbrooke. Medzi 14. a 17. rokom života študoval teológiu na *Séminaire Saint-Charles-Borromée* v Sherbrooke, štúdium však nedokončil. Okrem diaľkových kurzov strojárenstva tak nemal technické alebo obchodné vzdelanie.

Ako pätnásťročný postavil prvého predchodcu snežného skútra: sane, poháňané motorom z vyradeného vozidla Ford a vrtuľou z lietadla. V roku 1926 si otvoril autodielňu s čerpacou stanicou. V roku 1929 sa Bombardier oženil s Yvonne Labrecque, s ktorou mal syna. Ten zomrel v roku 1934, pretože ho jeho rodičia nemohli dopraviť do nemocnice.

V roku 1930 predstavil prvé pásové vozidlo, ktorého ovládanie vyriešil pribrzdením jedného alebo druhého pásu. Bombardier sa snažil vyvinúť vozidlo, ktoré by mohlo jazdiť po snehu. V roku 1936 prišiel s prvým vynálezom, predchodcom dnešnej rolby: vozidlo s lyžinami vpredu a patentovanými pásmi poháňanými ozubeným kolesom vzadu, vodič ovládal vozidlo natáčaním lyžin. Prototyp si dal v nasledujúcom roku patentovať a začal s výrobou sedemmiestneho skútra B7, z ktorého hneď prvý rok výroby predal 12 kusov. Neskôr konštruoval rôzne polopásové vozidlá. Experimentoval aj s motormi, loďami a lietadlami. 

29. januára 1941 založil spoločnosť *L’Auto-Neige Bombardier Limitée*, ktorá svoje vozidlá dodávala najmä kanadským ozbrojeným silám. O rok neskôr začal vyrábať v budúcnosti veľmi úspešný typ B12, ktorý sa po mnohých vylepšeniach v niekoľkých modifikáciách vyrábal niekoľko desaťročí. V období 1945-1951 predala firma 2596 vozidiel. Najväčší vyrábaný „snežný autobus“ C18** mal 25 miest pre cestujúcich. 

V päťdesiatych rokoch sa na trhu objavili prvé malé štvortaktné motory a presne takéto motory potreboval Bombardier na výrobu snežných skútrov tak ako ich poznáme dnes. Prvý prototyp vznikol v roku 1958 a o rok neskôr sa začalo s výrobou rady *Ski-dog*. Predaj síce nevzrástol rýchlo, ale keď Bombardier v roku 1964 umieral, ročne sa predalo 8200 skútrov oproti 200 kusom prvého roku po uvedení na trh. V roku 2000 bol Joseph-Armand Bombardier vyobrazený na kanadskej poštovej známke.

Z pôvodne malej firmy je v súčasnosti jeden z najväčších svetových koncernov, ktorý vyrába koľajové vozidlá, lietadlá a úžitkové vozidlá s takmer 60 000 zamestnancami a ročným obratom 14,7 miliardy amerických dolárov. 

## Referencie


## Iné projekty

 
## Externé odkazy
*Múzeum J.-A. Bombardiera vo Valcourte, Québec  

Kategória:Konštruktéri
Kategória:Podnikatelia
Kategória:Kanadskí vynálezcovia
Kategória:Osobnosti na kanadských poštových známkach
Kategória:Osobnosti z Quebecu
Silvia Saint

**Sylvie Tomčalová** (* 12. február 1976, Kyjov) je česká pornoherečka. Vystupuje pod pseudonymom **Silvia Saint**.

## Životopis
Pred vstupom do pornopriemyslu študovala dva roky manažment v Brne a pracovala ako manažérka v jednom z hotelov mesta Zlín. Natáčaniu pornografických filmov sa začala venovať v roku 1997. Počas svojej kariéry natočila cez 400 pornofilmov.

V roku 2001 spoločnosť Private natočila film *The Private Life of Silvia Saint*, ktorý obsahuje výber jej najlepších scén. Snímka je popretkávaná rozhovormi a zábermi z natáčania jednotlivých scén; Silvia sa v nich vyjadruje k rôznym veciam: K jej obľúbeným partnerom patrí európsky pornoherec Phillip Dean a černošský pornoherec Mr. Marcus, inak jej dlhoročný partner. O mužskom prirodzení hovorí ako o *„the bigger the better“* (*„čím väčší, tým lepšie“*).

Silvia ovláda český, anglický a ruský jazyk. Medzi jej záľuby patrí cyklistika a prechádzky v prírode.

## Iné projekty

## Externé odkazy
* Silvia Saint Films 

Kategória:Českí pornoherci
Brunírovanie

**Brunírovanie** alebo **brunovanie** (z nem. *brünieren* alebo *bräunieren*) alebo **čiernenie kovov** je povrchová úprava kovu, ktorá obmedzuje povrchovú koróziu. Používa sa na úpravu náradia, nástojov, strelných zbraní alebo kovových starožitností. Podľa zloženia základného kovu je výsledný povrch modročierny až hnedočierny.

## Princíp
Postup spočíva v nanášaní tenkých oxidických vrstiev tvorených zmesnými oxidmi (FeO a Fe<sub>3</sub>O<sub>4</sub>) ponorením do roztoku kyselín, hydroxidov alebo horúcej alkalickej taveniny, napríklad zmesi hydroxidu sodného a dusitanu sodného. Na rozdiel od bežnej hrdze (Fe<sub>2</sub>O<sub>3</sub>) ktorá sa odlupuje od materského kovu, ostávajú čiernením vytvorené oxidy prichytené na kove a zabraňujú ďalšej oxidácii. Takto zušľachtený povrch sa pokrýva ochrannou vrstvou oleja alebo laku.

Kategória:Pasivácia
Kategória:Povrchové úpravy kovov a zliatin
Isla el Tigre

**Isla el Tigre** je menší,  široký ostrov v zálive Fonseca v Pacifiku pod správou Hondurasu.  Patrí do departmentu Valle, spoločne s niekoľkými malými ostrovčekmi a skalami (napr. *Isla Comandante* na sever od El Tigre). Je to jediný celoročne obývaný ostrov, nachádza sa na ňom obec Amapala, ktorá má približne 2 500 obyvateľov.

Prakticky celý ostrov je tvorený bazaltovým stratovulkánom kónického tvaru a je to zároveň najjužnejšie položená sopka Hondurase. dátum poslednej erupcie nie je známy, no odhaduje sa na holocén.

## Externé odkazy
* www.volcano.si.edu  – ostrov Isla el Tigre na Global Volcanism Program 

Kategória:Ostrovy Hondurasu
Kategória:Ostrovy Tichého oceánu
Kategória:Sopky Hondurasu
Kategória:Stratovulkány
Labrador

**Labrador** môže byť:
* plemeno psa, pozri labradorský retríver
* starší názov minerálu labradorit, pozri labradorit
* polostrov na severovýchode Kanady, pozri Labrador (polostrov)
* región v Kanade, pozri Labrador (región)
* mesto v Austrálii, pozri Labrador (Austrália)
* mesto na Filipínach, pozri Labrador (Filipíny)
* dánska hudobná skupina, pozri Labrador (skupina)
* priezvisko:
** Pedro Gómez Labrador, španielsky diplomat (1755 – 1852)
Karpathos

**Karpathos** je ostrov ležiaci medzi Rodosom a Krétou; administratívne krajská jednotka. Karpathos má hornaté vnútrozemie s najvyššou horou vysokou .
vľavo|náhľad|Pláž Diakoftis
Karpathos je dlhý  s rozlohou . Je scénicky pôsobivý a symbolicky rozdelený do dvoch úplne odlišných častí – južnej a severnej. Akousi pomyselnou deliacou hranicou je najvyššia hora celého súostrovia Dodekanézy, Kali Limni (), a trošku severnejší Profiti Ilias (). Juh ostrova poskytuje najkrajšie pláže. Neďaleko severného pobrežia sa nachádza malý ostrov, ktorý sa nazýva Saria. Nachádzajú sa na ňom ruiny starobylého mesta Palatia.

Hlavným mestom ostrova a prístavom je Pigádia. Je situovaný na južnom pobreží. Juhovýchodne od Pigádie je mestečko Menetes, ktorého história siaha až do stredoveku, a mestečko Arkasa.

## Iné projekty

Kategória:Ostrovy Grécka
Kategória:Krajské jednotky v Grécku
Kategória:Ostrovy Egejského mora
Isla Zacate Grande

**Isla Zacate Grande** je ostrov, nachádzajúci v Pacifiku v zálive Fonseca neďaleko pobrežia Hondurasu, pod ktorého správu patrí. Prakticky celý  široký a  dlhý ostrov je sopečného pôvodu – je to silne erodovaný stratovulkán vysoký cez . Pobrežie ostrova lemuje sedem menších troskových kužeľov. Vek poslednej erupcie nie je doložený.

## Externé odkazy
* www.volcano.si.edu  – ostrov Isla Zacate Grande na Global Volcanism Program 

Kategória:Ostrovy Hondurasu
Kategória:Ostrovy Tichého oceánu
Kategória:Sopky Hondurasu
Kategória:Stratovulkány
Kimono

náhľad|Rodina oblečená v kimonách.
**Kimono** () je tradičné japonské slávnostné oblečenie.

Pôvodne slovo *kimono* označovalo akýkoľvek odev, neskôr sa začalo používať na označenie slávnostného dlhého oblečenia vyrobeného najmä z hodvábu. Aj keď dnes už väčšina Japoncov nosí oblečenie západného štýlu, na ulici nájdete aj ľudí oblečených do tradičného japonského kimona. Domáce bavlnené kimono sa nazýva *jukata*.

## Pozri aj
* Gi
* Yukata
* Obi (opasok)

Kategória:Japonské výrazy
Kategória:Japonsko
Kategória:Odevy
Lago de Yojoa

**Lago de Yojoa** je jazero, nachádzajúce sa v nadmorskej výške  v depresii vytvorenej vulkanickou činnosťou severozápadnej časti Hondurasu. Jeho hĺbka je  a s plochou hladiny  je to najväčšie jazero Hondurasu. Západná strana jazera je obklopená vrchmi národného parku Santa Bárbara National Park a východná zasa pohorím a národným parkom Cerro Azul Meambar National Park.

Jazero je obľúbená turistická destinácia. Leží neďaleko diaľnice, spájajúcej dve najväčšie mestá v Hondurase – Tegucigalpa aa San Pedro Sula.

## Vulkanická činnosť
thumb|left|180px|'''Cerro Babilonnia''', jeden z troskových kužeľov jazera Lago de Yojoa.
Produkty vulkanickej činnosti sa nachádzajú na severnom okraji jazera. Je to skupina pleistocénnych a holocénnych troskových kužeľov a menších stratovulkánov tvorených prevažne bazaltami až andezitmi, prípadne ich trachytickými variantmi. Najvyšší bod je *Cerro Babilonia* ().

### Zoznam vulkanických foriem poľa Lago de Yojoa
* **Stratovulkány**
** Cerro Babilonia – 
* **Troskové kužele**
** Cerro el Hoyo – 
* **Lávové dómy**
** Cerro el Volcán – 

## Iné projekty
.

## Externé odkazy
* www.volcano.si.edu  – jazero Lago de Yojoa na Global Volcanism Program 

Kategória:Sopky Hondurasu
Kategória:Jazerá v Hondurase
Kategória:Troskové kužele
Areka

**Areka** () je rod rastlín z čeľade arekovité (*Arecaceae*) zahrnujúci asi 50 druhov. Rastú vo vlhkých tropických lesoch od Malajzie po Šalamúnove ostrovy.

## Druhy
* *Areca abdulrahmanii* J.&nbsp;Dransf. 1980
* *Areca ahmadii* J.&nbsp;Dransf. 1984
* *[[Areca andersonii]]* J.&nbsp;Dransf. 1984
* *Areca arundinacea* Becc. 1877
* *Areca brachypoda* J.&nbsp;Dransf. 1984
* *Areca caliso* Becc. 1919
* *Areca camarinensis* Becc. 1919
* *[[Areca catechu]]* L. 1753
* *Areca celebica* Burret 1933
* *[[Areca chaiana]]* J.&nbsp;Dransf. 1984
* *[[Areca concinna]]* Thwaites 1864
* *Areca congesta* Becc. 1923
* *Areca costulata* Becc. 1919
* *Areca dayung* J.&nbsp;Dransf. 1980
* *Areca furcata* Becc. 1877
* *[[Areca glandiformis]]* Lam. 1783
* *[[Areca guppyana]]* Becc. 1914
* *[[Areca hutchinsoniana]]* Becc. 1919
* *Areca insignis* (Becc.) J.&nbsp;Dransf. 1984
** *Areca insignis* var. *insignis* 
** *Areca insignis* var. *moorei* (J.&nbsp;Dransf.) J.&nbsp;Dransf. 1984
* *[[Areca ipot]]* Becc. 1909
* *Areca jobiensis* Becc. 1877
* *Areca jugahpunya* J.&nbsp;Dransf. 1984
* *Areca kinabaluensis* Furtado 1933
* *Areca klingkangensis* J.&nbsp;Dransf. 1984
* *Areca laosensis* Becc. 1910
* *Areca ledermanniana* Becc. 1923
* *Areca macrocalyx* Zipp. ex Blume 1839
* *[[Areca macrocarpa]]* Becc. 1909
* *Areca minuta* Scheff., 1876
* *Areca montana* Ridl., 1907
* *Areca multifida* Burret 1936
* *Areca nannospadix* Burret 1931
* *Areca nigasolu* Becc. 1914
* *Areca novohibernica* (Lauterb.) Becc. 1914
* *Areca oxycarpa* Miq. 1868
* *[[Areca parens]]* Becc. 1919
* *Areca rechingeriana* Becc. 1910
* *Areca rheophytica* J.&nbsp;Dransf. 1984
* *Areca ridleyana* Becc. ex Furtado 1933
* *Areca rostrata* Burret 1935
* *Areca salomonensis* Burret 1936
* *Areca subacaulis* (Becc.) J.&nbsp;Dransf. 1984
* *Areca torulo* Becc. 1914
* *[[Areca triandra]]* Roxb. ex Buch.-Ham. 1826
* *Areca tunku* J.&nbsp;Dransf. & C.K.Lim 1992
* *Areca vestiaria* Giseke 1792
* *Areca vidaliana* Becc. 1907
* *Areca warburgiana* Becc. 1914
* *[[Areca whitfordii]]* Becc. 1907

## Iné projekty

Kategória:Arekovité
Loren James Shriver

**Loren James Shriver ** (* 23. september 1944, Jefferson, Iowa, USA) je americký letec a bývalý kozmonaut z raketoplánov.

## Život
### Mladosť a výcvik
Po základnej a strednej škole absolvoval vojenskú leteckú akadémiu (USAF Academy) a v roku 1967 tu získal titul inžiniera. Majstrom v odbore astronautických vied sa stal v roku 1968 (Purdue University). Zostal v armáde a na vojenskej základni Edwards Air Force Base pracoval ako testovací pilot. Odtiaľ bol vybraný do tímu kozmonautov NASA ako astronaut – pilot. V tom čase bol kapitánom amerického vojenského letectva, ženatý a mal štyri deti.

### Lety do vesmíru
Svoj prvý let absolvoval v roku 1985 a bola to expedícia vojenská. Na palube raketoplánu Discovery s ním leteli štyria vojaci – Thomas Mattingly, James Buchli, Gary Payton a Ellison Onizuka. Novinári ani nemali, kvôli utajeniu, prístup k miestu štartu. Jedným z dosiahnutých cieľov bolo vypustenie špionážnej družice typu Magnum nad Indický oceán. Štartovali z Kennedyho vesmírneho strediska. Pristáli na základni Edwards. 

Po druhýkrát letel v raketopláne Discovery na jar 1990. Počas päťdenného letu vypustili Hubbleov vesmírny ďalekohľad. Posádka: Loren Shriver, Charles Bolden, Bruce McCandless, Steven Hawley a Kathryn Sullivanová. Štartovali na Floride, pristáli na základni Edwards v Kalifornii.

Tretím letom bola sedemdenná misia STS-46 raketoplánu Atlantis. Sedemčlenná posádka bola v zložení Loren Shriver, Andrew Allen, Jeffrey Hoffman, Marsha Ivinsová, Franklin Chang-Diaz, Claude Nicollier a Talian Franco Malerba. Počas letu na obežnú dráhu vypustili družicu Eureka a na vlečnom lane družicu TSS. Tu potom stiahli naspäť na palubu a pristáli na Floride.

* STS-51-C Discovery (21. január 1985 – 27. január 1985)
* STS-31 Discovery (24. apríl 1990 – 29. apríl 1990)
* STS-46 Atlantis (31. júl 1992 – 8. august 1992)

Loren je v histórii zapísaný ako 156. kozmonaut Zeme. Vo vesmíre strávil 16 dní.

## Po letoch
Aj po ukončení aktívnej služby v tíme kozmonautov v NASA ostal v rôznych funkciách a to ako v Houstone, tak aj na myse Canaveral.
 
## Externé odkazy
*  Loren Shiver v encyklopédii SPACE-40
*  Shiver, L.J. v Malej encyklopédii kozmonautiky

Kategória:Kozmonauti USA
Kategória:Absolventi Purdue University
Kategória:Osobnosti z Iowy
Areka betelová

thumb|Areka betelová (''Areca catechu'').

**Areka betelová** (iné názvy: **palma betelová**, **palma areková**, **areka obyčajná**; mimo taxonómie: **areková palma**, **betelová palma**; nepresne: *betelový strom*; lat. *Areca catechu* L. 1753) je palma z čeľade arekovité (*Arecaceae*). 

Semeno jej plodu, príp. samotný plod, sa nazýva **betelový orech** (iné názvy: **orech betel**, **arekový orech**, **arekový oriešok**, **pinangový oriešok**, **[[pinang]]**, **[[betel]]**); používa sa ako droga.

## Zdroje

## Iné projekty
 

Kategória:Arekovité
Čákiho palác (Rázusovo nábrežie)

**Čákiho palác** (staršie **Csákyho palác**) bol palác na rohu zaniknutej Lodnej ulice a Rázusovho nábrežia v Starom Meste v Bratislave, svojho času za hradbami mesta na brehu Dunaja. Patril grófovi Edmundovi Csákymu.

Bol to nízky jednoposchodový dom, po druhej svetovej vojne značne zanedbaný, pričom palác ani nepripomínal. Voda z Dunaja často zaplavovala prízemné miestnosti. Západná časť bola trojosová, zošikmená, zdôraznená vyššou balustrovou atikou, v strede stál trojuholníkový štít, v ktorom bola rokoková kartuša a znak Čákiovcov. Fasáda bola upravená v novobarokovom štýle v 80. rokoch 19. storočia. Na fasáde boli štukové prvky rovnaké ako na zadnom trakte Palugyaovho paláca na Zelenej ulici. Na prvom poschodí bol balkón, ktorý mal kované zábradlie v neorokokovom štýle, po demolácii budovy bolo použité ako zábradlie balkóna na nádvorí Slovenskej národnej galérie. (Podľa informácii z archívu SNG bolo zábradlie v noci 10. septembra 1954 ukradnuté a o pár dní namontované na balkón SNG. Oficiálne o udalosti informoval Stavokombinát mesta 21. apríla 1955 s tým, že Bytový komunálny podnik ÚNV dal súhlas 10. septembra 1954 na odmontovanie balkóna z domu na Rázusovom nábreží č. 8. Súhlas bol podmienený tým, že ho dajú do používateľného stavu.) Pravdepodobne ho vyrobila bratislavská firma *Márton a syn* podľa projektu architekta Rumpelmayera. Zachoval sa fragment rokokovej štukovej výzdoby salónika na prvom poschodí, ktorý bol uložený v podkroví Slovenského národného múzea na Vajanského nábreží, no neskôr bol vyhodený, pravdepodobne v roku 1973.

## Externé odkazy
* Palác Csákyovcov pri Dunaji už nestojí
* Príbeh o galérii

Kategória:Paláce v Bratislave
Kategória:Zaniknuté stavby na Slovensku
La Yeguada (sopka)

**La Yeguada** (alebo **Chitra-Calobre**) je masívny stratovulkanický komplex, nachádzajúci sa v centrálnej časti Panamy, severne od polostrova Azuero. Komplex je tvorený prevažne bazaltovými horninami a vznikol približne pred 200 000 rokmi. Najmladší člen komplexu je troskový kužeľ *Media Luna*, vek ktorého bol stanovený rádiometrickým datovaním na 300 až 350 rokov. V súčasnosti je oblasť La Yeguada predmetom geofzyzikálneho prieskumu, zameraného na geotermálnu energiu.

## Externé odkazy
* www.volcano.si.edu  – stratovulkán La Yeguada na Global Volcanism Program 

Kategória:Sopky Panamy
Kategória:Stratovulkány
El Valle (sopka)

**El Valle** je masívny, v súčasnosti neaktívny stratovulkán, nachádzajúci sa v centrálnej časti Panamy, asi  juhozápadne od hlavného mesta Panama. Sopka leží na staršej,  širokej pleistocénnej kaldere *El Valle de Antón*, ktorá vznikla približne pred 1,1 mil. rokmi.

Postkalderové štádium vulkanizmu prinieslo vznik komplexu troch dacitových lávových dómov *Cerro Pajita*, *Cerro Gaital*, a *Cerro Caracoral*, ako aj sériu freatických erupcií plínijského typu, ktoré vyprodukovali značné objemy pyroklastických prúdov (ich depozity sa nachádzajú vo vzdialenosti až  južným smerom, neďaleko pobrežia Pacifiku). Freatomagmatická činnosť sa ukončila približne pred 13 000 rokmi. V súčasnosti je oblasť El Valle predmetom geofyzikálneho prieskumu.

## Externé odkazy
* www.volcano.si.edu – stratovulkán El Valle na Global Volcanism Program 

Kategória:Sopky Panamy
Kategória:Stratovulkány
César Vallejo

**César Abraham Vallejo Mendoza** (* 16. marec 1892, Santiago de Chuco, Peru – † 15. apríl 1938, Paríž, Francúzsko) bol peruánsky básnik, spisovateľ, dramatik a novinár.

## Život
Bol členom peruánskej intelektuálnej skupiny *Grupo Norte* a predstaviteľom avantgardy. Počas svojho života vydal len tri knihy básní, napriek tomu je vnímaný ako jeden z najväčších juhoamerických básnikov - Thomas Merton ho napríklad nazval „najväčším básnikom od čias Danteho“. Záver života strávil v Európe.

## Bibliografia
### Poézia
* *Los Heraldos Negros* (1919)
* *Trilce* (1922)
* *España, Aparta de Mí Este Cáliz* (1937)
* *Poemas Humanos* (1939)

### Divadelné hry
* *Lock-out* (1930)
* *Entre las dos orillas corre el río* (1930)
* *Colacho Hermanos o presidentes de América* (1934)
* *La piedra cansada* (1937) 

### Romány
* *Escalas melografiadas* (1923)
* *Fabla salvaje* (1923) 
* *Hacia el reino de los Sciris* (1928)
* *Hacia* (1930)
* *El Tungsteno* (1931)
* *Paco Yunque* (1931)

## Iné projekty

## Externé odkazy
* Portrét na Poets.org
* Heslo v encyklopédii Britannica
* An excerpt of Vallejo´s work
* Human Potential: The Life and Work of César Vallejo
* Griffin Poetry Prize biography

Kategória:Peruánski básnici
Kategória:Peruánski spisovatelia
Kategória:Peruánski novinári
Kategória:Pochovaní na cintoríne Montparnasse
Amrafel

**Amrafel** je podľa Tanachu (Starého zákona) meno kráľa krajiny Sineár, ktorá sa nachádzala na území starovekej Mezopotámie. Spomína sa v knihe Genezis (14,1).

Niekedy sa stotožňuje s babylónskym kráľom Chammu-rabim, ale tento názor modernejší autori považujú za prekonaný, keďže mimo Biblie žiadne zdroje nepotvrdzujú jeho existenciu.

## Referencie

Kategória:Vládcovia Mezopotámie
Barú (sopka)

**Barú** (alebo **Volcán de Chiriqui**) je masívny, v súčasnosti neaktívny stratovulkán, nachádzajúci sa na západe Panamy, asi 20&nbsp;km juhovýchodne od hraníc s Kostarikou. S výškou 3&nbsp;474&nbsp;m je to zároveň najvyšší vrch Panamy. Vrchol prevažne andezitového vulkánu je ukončený 6&nbsp;km širokou kalderou, s prerušenými stenami na západnej strane. Postkalderové štádium vulkanizmu vytvorilo sériu lávových dómov v dne kaldery.

Mohutná erupcia, ktorá sa odohrala približne 700 rokov pred Kr. zničila ľudské osídlenie severozápadne od úpätia sopky. Posledná erupcia je datovaná na 16. storočie. V súčasnosti je masív Barú predmetom geofyzikálneho prieskumu, zameraného na potencionálne zdroje geotermálnej energie.

Za dobrej viditeľnosti je možné z vrcholu dovidieť na Karibské more, i na Pacifik. Na vrcholku sopky sa teploty pohybujú okolo 0 °C, preto sa tu príležitostne vyskytuje i sneh. Barú a jej najbližše okolie je národným parkom. Bol vyhlasený v roku 1976 a má rozlohu 14&nbsp;322&nbsp;ha.

## Iné projekty
.

## Externé odkazy
* www.volcano.si.edu - stratovulkán Barú na Global Volcanism Program 

Kategória:Sopky Panamy
Kategória:Stratovulkány
Kategória:Trojtisícovky v Paname
Kategória:Národné parky v Paname